Између 1080. и 1083. године Адела се удала за Стефана од Блоа. Стефан се 1096. године прикључио Првом крсташком рату у кога је кренуо у склопу армије свога рођака Роберта Нормандијског. Писма Стефана од Блоа својој жени Адели су драгоцени извори за проучавање тока Првог крсташког рата, иако их треба узети са резервом јер је у њима Стефан величао своју улогу која у стварности није била велика. Ипак, Стефан се 1100. године вратио у Француску са великим пленом. Следеће године упутио се у нови крсташки рат. Погинуо је у бици код Рамле 1102. године.